Den Vest-Sjællandske Avis, 1830-10-23
Nyeste Post-Efterretninger. For saa hurtigt som mueligt at bringe den Nationalcongres sammen, som skal decidere Belgiens tilkommende Skiæbne, har den provisoriske Regiering fattet en Beslutning desangaaende som bestemmer Antallet af dens Medlemmer og indeholder de Betingelser, som udkræves for at blive valgt til Deputeret ved den. Valgene skulle gaae for sig paa den sædvanlige Maade, da Tiden mangler til at udarbeide et nyt Valg system. Det væsentligste af denne Beslutning bestaaer i at National-Congressen skal bestaae af 200 Deputerede, som forholdsviis skulle vælges af de 9 belgiske Provinser, hvortil man ogsaa regner Luxemburg, Kongressens Medlemmer skulle directe vælges af Folket. For at være Vælger, maae man være en født eller naturaliseret Belgier, eller have boet 6 Aar i Belgien, være 25 Aar gammel og betale det Skattecontingent som hidindtil har aabnet Adgang til Valgcollegierne. Desuden kunne ogsaa de Personer tage Deel i Valgene uden at tage Hensyn paa deres Skatte contingent, som ere Dommere, eller Medlemmer, af Tribunalerne, Fredsdommere, Advocater, Notarier, Geistlige af de forskiellige Confessioner, Overofficere indtil Capitains Grad, Doctores af alle Faculteter o. s. v. Enhver Borger kan vælges til Deputeret, som er født i Belgien eller har erholdet Jndfødsret; men dog boer i Belgien og er 25 Aar. Administrationerne for Stæderne og Landsognene skulle strax forfatte Lister paa de Jndvaanere i deres Communer, som ere competente til at være Vælgere, saa at Listerne kunne blive sluttede den 25de October. – Naar denne Kongres kommer sammen skal det da afgiøres hvilken Regieringsform Belgien skal antage. Courier des Paisbas har bragt Jdeen paa Bane om en forderativ Republik med en Præsident i Spidsen, ligesom de forenede Nordamerikanske Stater; men denne Jdee har Advocaten Stevens bekiæmpet i det samme Blad, paa Grund af, at dens Udførelse kun vilde foraarsage Uenighed og Frie hedens Undergang. - Belgien vil da formodentligen blive til et Kongerige; men hvem skal da blive dets Konge, Et lidet Partie siges at stemme for Prins Leopold af Sachsen-Coburg; men, siger man, den catholske Clerus, (som maaskee bliver mere bange for Republikanerne end for Protestanterne) skal ønske Prinsen af Oranien til Konge; men som holder endnu fast ved det Princip, at Qvæstionen og Belgiens Skilsmisse fra Holland skal afgiøres i Generalstaternes Forsamling, og har efter denne Beskuelse af Sagen harangeret de Belgiske Husarer i Antverpen. Det tegner ikke til, at Prinsen bliver valgt til Konge i Belgien, da den provisoriske Regiering. i Brüssel har tilladt sig den Fiendtlighed, at seqvestrere al fast og førlig Eiendom i Belgien, som tilhører Huset Oranien og har udnævnet Notaren van der Linden d'Hal til Administrator over disse Eiendomme. - Det halvofficielle Franske Blad Journal des Debats skildrer ogsaa enhver Udsoning imellem Belgien og Huset Oranien, som aldeles umuelig; alle Medlemmer af den provisoriske Regiering stemme ogsaa for Belgiens totale Uafhængighed. - Den Person, som havde ledet Underhandlingerne imellem denne Regiering og Prinsen af Oranien var den Russiske Fyrste Koslowsky. Han havde først henvendt sig til Baron van Hoogvorst og Gen. van Halen; hvilke begge havde henviist ham til den provisoriske Regiering. Greven af Merode og Hr. van de Weyer havde ifølge Courier des Paisbas svaret ham: At Huset Dranien har ophørt at regiere i Belgien; at dette Factum var blevet til en Sandhed i Septemberdagene; at Prinsen af Oranien kan ikke støtte sig paa det foregivne Legitimitets=Princip, ligesaalidet som paa sin Førstefødselsret; thi han har brudt det Ord, han har givet os, og Historien vil brændemærke den Taktik, hvormed hans Broder Prins Frederik, blev udsendt til vor Ødelæggelse, imedens han forbeholdt sig Veien aaben ved sin Taushed til paanye at optræde iblandt os i Tilfældet af et Nederlag. (Efter en saadan Erklæring kan man neppe holde det for troeligt, at Prinsen af Oranien bliver udvalgt til Konge i Belgien.)